Επίδραση μεθόδων αμμοβολής και συνδετικών συστημάτων στην υβριδική ζώνη και στην αντοχή δεσμού με την οδοντίνη
Creators: name: Παρίση, Ξανθίππη Νικολάου
Publisher: name: Aristotle University of Thessaloniki
Year: 2023
Subjects: Αεραποτριβή
Επεξεργασία επιφάνειας οδοντίνης
Οξείδιο του αργιλίου
Αντοχή δεσμού στη διάτμηση
Συνδετικά συστήματα
Air abrasion
Dentin pre-treatment
Aluminum oxide
Shear bond strength
Adhesive systems

description: Εισαγωγή: Η τεχνολογία της αεραποτριβής επανεισήχθη εσχάτως στην κλινική οδοντιατρική πράξη, ακολουθώντας τις εξελίξεις στη συγκόλληση και τη στροφή προς τη φιλοσοφία της ελάχιστης παρέμβασης. Αφορά, μεταξύ άλλων, στην επεξεργασία της επιφάνειας της οδοντίνης προ της εφαρμογής της συγκολλητικής διαδικασίας, συνηθέστερα με σωματίδια Al₂O₃. Η επιφάνεια που καταλείπεται σε αυτή την περίπτωση εμφανίζεται στο SEM ανώμαλη, με οδοντινικό τρίμμα ασθενέστερα προσκολλημένο σε αυτή σε σχέση με τη χρήση περιστροφικών εργαλείων, που φέρει υπολείμματα Al₂O₃ και φράσσει τα οδοντινοσωληνάρια. Η παρούσα ερευνητική προσπάθεια στοχεύει στην αξιολόγηση της επίδρασης της αεραποτριβής της οδοντίνης στην αντοχή δεσμού τριών συνδετικών συστημάτων, ενός etch-and-rinse, ενός self-etch και ενός universal, που εφαρμόζεται με etch-and-rinse και self-etch τεχνική. Υλικά και μέθοδος: Χρησιμοποιήθηκαν 28 άθικτοι τρίτοι γομφίοι που αποκόπηκαν στον μικροτόμο ώστε να αποκαλυφτούν 4 επιφάνειες οδοντίνης, η καθεμία 1mm κάτω από την αδαμαντινο-οδοντινική σύναψη στην παρειακή και γλωσσική/υπερώια πλευρά. Οι επιφάνειες παγιώθηκαν σε ακρυλική ρητίνη, λειάνθηκαν με χαρτί SiC #200, #400 και #600grit και χωρίστηκαν σε 8 πειραματικές ομάδες, προκύπτουσες από τον συνδυασμό της επεξεργασίας της οδοντίνης με τη συνδετική προσέγγιση. Μετά την εφαρμογή της αεραποτριβής με Al₂O₃ 29μm και των συγκολλητικών διαδικασιών, ένας κύλινδρος ρητίνης χτίστηκε πάνω σε κάθε επιφάνεια και ακολούθησε η δοκιμασία αντοχής δεσμού στη διάτμηση, με εφαρμογή δύναμης μέσω ενός βρόγχου ορθοδοντικού σύρματος και ταχύτητα φόρτισης 0,7mm/min. Αποτελέσματα: Η στατιστική ανάλυση πραγματοποιήθηκε με το πρόγραμμα IBM® SPSS® Statistics 26 (ΙΒΜ Corporation, USA). Υπολογίστηκαν οι μέσες τιμές και τυπικές αποκλίσεις για κάθε πειραματική ομάδα και ακολούθησε One Way ANOVA και Post Hoc test για τη σύγκριση των ομάδων μεταξύ τους. Δεν διαπιστώθηκε στατιστικά σημαντική αύξηση της αντοχής δεσμού μετά την εφαρμογή της αεραποτριβής στην οδοντίνη, για καμία πειραματική ομάδα. Συμπεράσματα: Η αντοχή δεσμού στη διάτμηση δεν αυξήθηκε στατιστικά σημαντικά μετά την εφαρμογή αεραποτριβής με Al₂O₃ 29μm στην οδοντίνη, για κανένα από τα χρησιμοποιούμενα συνδετικά συστήματα.
description: Introduction: Air abrasion technology recently resurfaced in dentistry as a method of dentin pre-treatment, amongst other clinical applications. The abrasive particles usually employed to this purpose are Al₂O₃ particles of different sizes. The dentin surface produced by this method appears to be rough and irregular, with a smear layer less adherent to it than with the use of rotary instruments, baring Al₂O₃ residues and occluding dentinal tubules. The current study aims to evaluate the effect of air abrasion as a dentin pre-treatment on the bond strength of contemporary adhesive systems. The adhesive approaches used include etch-and-rinse, self-etch and universal materials, the latter applied in both etch-and-rinse and self-etch mode. Materials and methods: Twenty-eight freshly extracted, intact third molars were used. Each was cut in four sections, revealing dentin surfaces 1mm below the dentino-enamel junction on buccal and lingual sides. All surfaces were embedded in acrylic resin, abraded with SiC paper #200, #400 and #600 grit, and divided into 8 experimental groups by combination of surface pre-treatment (Al₂O₃ 29μm or none) and adhesive approach. Subsequently, air abrasion and adhesive procedures were applied, followed by a resin cylinder build-up on each of the bonded surfaces. Specimens were then tested by application of shear force through an orthodontic wire loop, at a cross-head speed of 0.7mm/min. Results: Bond strength data were analyzed with One Way ANOVA and Post Hoc test. No statistically significant increase in shear bond strength after air abrasion of dentin was found for any of the experimental groups. Conclusion: Dentin pre-treatment with air abrasion using Al₂O₃ 29μm does not increase shear bond strength of three contemporary adhesive systems in a statistically significant manner.